< Linux

Alternatívák

Szerző: Sallai András

Copyright © 2020, Sallai András

Szerkesztve: 2020-2023

Licenc: CC BY-SA 4.0

Web: https://szit.hu

Bevezetés

Linuxon egy-egy feladat megoldására többféle alkalmazás telepíthető, így gondoskodni kell, az alapértelmezett program beállításáról.

Az alternatívák beállítása központilag a következő helyen tárolódnak:

/etc/alternatives/

Részek

Az alábbi táblázat bemutatja az alternatívák milyen részekből állnak.

név	link	útvonal	prioritás
Az alternatíva neve.	Hol legyen elérhető az alternatíva. Ez mindig az alternatíva nevére mutat. Például: /usr/local/bin	Hol érhető el program. Erre mutat mindig a név.	Melyik helyen jelenjen meg a lehetőségek között.

Minden alternatívát el kell neveznünk valahogy. Lásd a következő fejezetet. Az alternatívák rendelkeznek egy linkkel, ami az alternatíva nevére mutat. Lehet több útvonaluk, amelyek az alternatív programok útvonalai. A prioritás meghatározza, melyik jelenik meg hamarabb a listákban.

Az alternatív nevek

Minden alternatív lehetőség rendelkezik egy névvel. A telepített rendszer az alapvető programokhoz biztosít egy nevet. Az alapértelmezett szövegszerkesztőre például editor névvel hivatkozunk, konzolos böngészőre, www-browser. Grafikus felületen a nevek elé egy x- előtét kerül. Például grafikus felületű böngésző: x-www-browser. Nevet azonban, magunk is hozhatunk létre.

Néhány alapértelmezett név:

cc - az alapértelmezett C nyelvi fordító

editor - az alapértelmezett szövegszerkesztő

vi - az alapértelmezett vi szövegszerkesztő

x-www-browser - az alapértelmezett grafikus böngésző

x-session-manager - az alapértelmezett bejelentkezés-kezelő

x-window-manager - az alapértelmezett ablakkezelő

x-terminal-emulator - Grafikus terminál

A beállított neveket a következő helyeken kérdezhetjük le:

ls /etc/alternatives
ls /var/lib/dpkg/alternatives

A nevek és a hozzájuk beállított programok lekérdezése:

update-alternatives --get-selections

Lekérdezés

Egy névhez tartozó beállítás lekérdezése:

update-alternatives --query x-www-browser

Alternatívák lekérdezése:

Alternatívák listázása:
update-alternatives --list <név>

Konkrét példa:

update-alternatives --list x-www-browser

Java beállítása

update-alternatives --config java
2 választás létezik a(z) java alternatívához (/usr/bin/java biztosítja).
Kijelölés Útvonal Prioritás Állapot
------------------------------------------------------------
* 0 /usr/lib/jvm/java-7-openjdk-amd64/jre/bin/java 1071 automatikus mód
1 /usr/lib/jvm/java-7-openjdk-amd64/jre/bin/java 1071 kézi mód
2 /usr/lib/jvm/java-8-openjdk-amd64/jre/bin/java 1069 kézi mód

Szövegszerkesztő beállítása

update-alternatives --config editor

Beállítható nevek lekérdezése:

update-alternatives --list editor

A parancs hatására kiválaszthatjuk azt szerkesztőt amelyet előnyben részesítünk.

Terminál emulátor

update-alternatives --config x-terminal-emulator

Új alternatíva

Tegyük fel, hogy letöltöttük a Firefox legújabb verzióját, amelyet szeretnénk beállítani x-www-browser-nek.

sudo update-alternatives \
--install /usr/local/bin/firefox x-www-browser \
/opt/firefox/firefox 20

A parancs egy szimbolikus linket is létrehoz az /usr/local/bin könyvtárba.

A szintaxis a következő:

update-alternatives --install <link> <név> <útvonal> <prioritás>

Újabb példa:

update-alternatives \
--install /usr/local/bin/javac javac \
/usr/lib/jvm/jdk-15.0.2/bin/javac 1

Útvonal törlés

Alternatív útvonal törlése:

update-alternatives --remove javac /usr/lib/jvm/jdk-15.0.2/bin/javac

Útvonal állítása

Alternatíva útvonalának beállítása:

update-alternatives --set javac /usr/lib/jvm/jdk-15.0.2/bin/javac

Fájl megnyitása kiterjesztés szerint

Fájl megnyitása az alapértelmezett alkalmazással.

Például:

open hello.html

Lásd még

Beállításokra jó példát találunk a Java-s résznél.